open-index/open-wikipedia-markdown huggingface dataset:
მალა

200px|right|thumb|
მალა

**მალა**, **ჯაპა** (სანსკ. माला mālā „თაიგული“) — ინდუისტური კრიალოსანი, ტრადიციულად შედგება 108 ბურთულისგან, რომლებიც წმინდა ტულსის ხისგანაა გამოთლილი, უფრო იშვიათად — სხვა მასალებისგან.

მორწმუნენი *მალას* ყელსაბამივით ან ხელსაბნევივით ატარებენ და მას მედიტაციასა და ლოცვაში გამოიყენებენ: ხელს ჰკიდებენ ერთი მეორის მიყოლებით ბურთულებს და თავიანთი რწმენის შესაბამისი ღვთაების 108 სახელს იხსენებენ.

კატეგორია:ინდუიზმი
რეზო კაკაბაძე

**რეზო კაკაბაძე** (დ. 9 მარტი, 1932, თბილისი — გ. 19 თებერვალი, 1994) — ქართველი მხატვარი, პედაგოგი.

## ბიოგრაფია
1953 წელს დაამთავრა ნიკოლაძის სახელობის სამხატვრო სასწავლებელი, ხოლო 1959 წელს — თბილისის სამხატვრო აკადემია. აკადემიის დამთავრების შემდეგ უჩა ჯაფარიძის ასისტენტი იყო, მონაწილეობას იღებდა აკადემიის ყოველწლიურ საკონკურსო გამოფენებში. სიცოცხლის ბოლომდე ეწეოდა პედაგოგიურ მუშაობას. იყო აკადემიის ფეწერის კათედრის დოცენტი. სხვადასხვა დროს, 1980–1984 წლებში მისი გამოფენები მოეწყო იუგოსლავიაში, ბულგარეთსა და პარიზში. 1980 წლიდან გარდაცვალებამდე, აკადემიის ფერწერის განყოფილების თავმჯდომარე იყო.

## ლიტერატურა
## რესურსები ინტერნეტში
კატეგორია:ქართველი მხატვრები
კატეგორია:ქართველი პედაგოგები
კატეგორია:დაბადებული 9 მარტი
კატეგორია:დაბადებული 1932
კატეგორია:გარდაცვლილი 19 თებერვალი
კატეგორია:გარდაცვლილი 1994
კატეგორია:თბილისში დაბადებულები
რ
მანტრა

[მინი|[ნეპალი|ნეპალში, ნამჩე-ბაზარის მახლობლად კლდეზე ამოჭრილი მანტრები]]
**მანტრა** (სანსკ. मन्त्र mantra ”საფიქრელი”) — ინდუისტური სალოცავი ფორმულა, ძირითადად მოკლე, რამდენიმე სიტყვის შემცველი გამონათქვამი სანსკრიტულ ენაზე. მანტრა მიმართულია რომელიმე ღვთაებისადმი და მის განსადიდებლად წარმოითქმის. 
მანტრების უმეტესობა მარცვალი აუმ-ით იწყება, მაგალითად ერთ-ერთი ყველაზე ცნობილი მანტრაა შივასადმი მიმართული: aum namah shivaaya "აუმ, თაყვანისცემა შივას!"

## იხილეთ აგრეთვე 
*კირტანა

## რესურსები ინტერნეტში 
*Abe, R. *The weaving of mantra: Kukai and the construction of esoteric Buddhist discourse*. (New York: Columbia University Press, 1999.)
*Beyer, S. *Magic and ritual in Tibet: the cult of Tara*. (Delhi: Motilal Banarsisdass, 1996).
*Conze, E. *Buddhism : its essence and development*. (London : Faber, c1951).

კატეგორია:სანსკრიტული სიტყვები და ფრაზები

კატეგორია:ბუდისტური პრაქტიკები
კატეგორია:ინდუისტური ფილოსოფიის კონცეფციები

კატეგორია:მისტიკა
კატეგორია:შაბდისკენ მიმავალი გზები
კატეგორია:საგალობლები
ტყობა-ერდი

**ტყობა-ერდი**, *თხაბა-იერდის ეკლესია*  (ინგუშ.: ТкъобIa–Ерды) — შუა საუკუნეების ქართული ტაძარი ინგუშეთში, ჯეირაჰ-ასინის მუზეუმ-ნაკრძალის ტერიტორიაზე. ნასოფლარ ხაირახიდან 200–300 მეტრის დაშორებით.  

ძეგლი პირველად აღწერა რუსეთის არმიის კვარტერმეისტერმა შტედერმა 1781 წელს.
ნანგრევები მოიცავს ოთხ ძირითად სამშენებლო ფენას, რომელთაგან პირველი მე-9-10, ხოლო უკანასკნელი მე-15-16 საუკუნეებს განეკუთვნება. ტყობა-ერდი ერთ-ერთია იმ ტაძართაგან რომელიც ქართველმა მისიონერებმა ააგეს ვაინახურ ტომებში ქრისტიანობის გასამტკიცებლად. იგი თავდაპირველად სამეკლესიიანი ბაზილიკა იყო, ტიპური შუა საუკუნეების ქართული არქიტექტურისთვის. გვიანდელ დეტალებში შეინიშნება აგრეთვე ადგილობრივი ხუროთმოძღვრული ტრადიციის კვალიც. შემორჩენილია რელიეფური გამოსახულებების, ორნამენტების და ქართული ასომთავრული წარწერების ფრაგმენტები. 

ტაძარი შეტანილია რუსეთის ფედერალური მნიშვნელობის ძეგლთა ნუსხაში, თუმცა ჩეჩნეთის მეორე ომის დროიდან მახლობლად განლაგებული რუსეთის სამხედრო პოლიგონი და სამხედროთა უდიერი მოპყრობა ადგილობრივი სიძველეებისადმი დიდ საფრთხეს უქმნის ტყობა-ერდის, რის წინააღმდეგაც არაერთხელ გამოსულან ინგუში პოლიტიკური და საზოგადო მოღვაწეები, თუმცა უშედეგოდ. 

## გალერეა

Тхабаерда, христиан. храмъ на р. Ассе (видъ съ вост. ст.).jpg|ტაძრის ხედი სამხრეთ-აღმოსავლეთიდან. ფოტ. ლ. როგოზინსკი

Окно_в_южной_стене_Тхаба-Ерды.jpg|სარკმელი ტაძრის სამხრეთ ფასადზე
Ворота в ограде храма Тхаба-Ерды.jpg|ტაძრის გალავნის შესასვლელი
Окно в южной стене храма Тхаба-Ерды.jpg|სარკმელი ტაძრის სამხრეთ ფასადზე
Барильеф на западной стене храма над входной дверью.jpg|ბარელიეფი ქართული ასომთავრული წარწერით ტაძრის დასავლეთ ფასადზე
Откос храма Тхаба-Ерды.jpg|ტყობა-ერდის ტაძრის კარნიზი
Развалины храма Тхаба-Ерды.jpg|საერთო ხედი
План храма Тхаба-Ерды.jpg|ტაძრის გეგმა
Продольный разрез храма Тхаба-Ерды.jpg|ტაძრის ჭრილი სიგრძეზე
Плиты с барельефами в откосе храма Тхаба-Ерды.jpg|ბარელიეფები
Южная_дверь_храма_Тхаба-Ерды.jpg|ტაძრის სამხრეთი შესასვლელი

## ლიტერატურა
* 
* 
* Хевсаков, Владимир Владимирович. Генезис религиозных воззрений ингушей: Дис. канд. ист. наук: 07.00.02 . Владикавказ, 2004.
* В. Миллер, „Археологические наблюдения в области Чеченцев“ (Мат. по археологии Кавказа), вып. 1, Москва, 1889 г., Т 12. ст. 8-24. 
* Д. Бакрадзе,  (Мат. по археологии Кавказа), вып. 1, Москва, 1909 г., Т 12. ст. 25. 
* Г. К. Мартиросян, Нагорная Ингушетия (Изв. ингуш. научно-ислед. института краеведения, Владикавказ, 1928 г., ст. 46-48.
* მ. ჯანაშვილი, „შესანიშნავი ნაშთი“, ივერია, 1895 წ., № 132.

## რესურსები ინტერნეტში
* ტყობა-ერდის ეკლესია 
* ტყობა-ერდის ეკლესია (საქართველოს და ჩრდილოეთ კავკასიელი ხალხის ურთიერთობა ტყობა-ერდის ეკლესიის მაგალითზე) 
*М. Озиев. Памятники Ингушетии: Храм Тхаба- Ерды . *Ingushetiya.ru*. 2007. 
*Горная Ингушетия: у подножия храма вновь гремят орудия . *Ingushetiya.ru*. 2007.
*Г.Г. Гамбашидзе - Из истории связей Грузии Ингушетии в средние века .

## სქოლიო
კატეგორია:ინგუშეთი
კატეგორია:ქართული ეკლესია-მონასტრები ჩრდილოეთ კავკასიაში
ბრონქსი

thumb|300px|ბრონქსი ნიუ-იორკის რუკაზე
**ბრონქსი** (ინგლ. The Bronx) — ნიუ-იორკის ხუთი ბოროუდან ერთ-ერთი, ასევე ერთადერთი, რომლის ტერიტორია ხმელეთის კონტინენტურ ნაწილზე მდებარეობს. მისი მოსახლეობა 2015 წლის აღწერით 1,455,444 ადამიანს შეადგენს. ხუთივე ოლქი დამოუკიდებელი ქალაქი რომ ყოფილიყო, ბრონქსი აშშ-ის სიდიდით მეცხრე ყველაზე დასახლებული ქალაქი იქნებოდა. 

ამ ადგილის თავდაპირველი სახელი, ვესტჩესტერისგან ანექსიისას, იყო „The Borough of the Bronx River“ (ბრონქსის მდინარის ოლქი). მდინარეს სახელი ჯონას ბრონკისა ექვა, წარმოშობით შვედის, რომელიც ზღვის კაპიტანი იყო და 1641 წელს დასახლდა ამ მიდამოში 500 აკრ (2 კმ²) მამულზე ჰარლემისა და ბრონქსის მდინარეებს შორის, ანუ აქუაჰანგზე, როგორც მას მაშინ ადგილობრივი ინდიელები უწოდებდნენ.

კატეგორია:ნიუ-იორკი
კატეგორია:ბრონქსი
ქვინზი

thumb|300px|ქვინზი ნიუ-იორკის რუკაზე
**ქვინზი** () — ნიუ-იორკის ხუთი ბოროუდან ერთ-ერთი. არის ფართობით უდიდესი და მოსახლეობით მეორე ბოროუ ქალაქ ნიუ-იორკში. აქ მდებარეობს ნიუ-იორკის ორი მთავარი აეროპორტი (ჯონ კენედისა და ლაგუარდიას), ნიუ-იორკ მეტსი (ბეისბოლის გუნდი), ეროვნული ჩოგბურთის ცენტრი, სილვერკაპ სტუდიო და ფლაშინგ მიდოუს კორონა პარკი.

ქვინზი აშშ-ში ეთნიკურად ყველაზე მრავალფეროვანი ქაუნთია. 2005 წლისთვის მის მცხოვრებთა 47,6%-ს იმიგრანტები წარმოადგენდენ. ვარაუდობენ, რომ 2010 წლისთვის მისი მოსახლეობის უმრავლესობა უცხოეთში იქნება დაბადებული. ~2,4 მილიონი მცხოვრებით ის ნიუ-იორკში მეორე და აშშ-ში მეათე ყველაზე დასახლებული ქაუნთია.

ქვინზი 1683 წელს შეიქმნა, როგორც ნიუ-იორკის 12 ქაუნთიდან ერთ-ერთი და სახელი ჩარლზ II-ის მეუღლის, დედოფალ კატარინა ბრაგანსას პატივსაცემად ჰქვია.

## რესურსები ინტერნეტში
კატეგორია:ნიუ-იორკი
კატეგორია:ქვინზი
სტატენ-აილენდი

thumb|300px|სტატენ-აილენდი ნიუ-იორკის რუკაზე
**სტატენ-აილენდი** () — ნიუ-იორკის ხუთი ბოროუდან ერთ-ერთი. 2015 წლის აღწერით 474 558 ადამიანი ცხოვრობს. შეადგენს რიჩმონდის საგრაფოს და ასევე ეწოდებოდა 1975 წლამდე. ნიუ-იორკის ოლქი გახდა 1898 წელს. პირველი ევროპელი ამ კუნძულზე 1524 წელს ჯოვანი ვერაძანო იყო. 1609 წელს ჰენრი ჰადსონმა კუნძული ნიდერლანდების სავაჭრო ტერიტორიად გამოაცხადა და მას სტატენ-აილენდი უწოდა (Staaten Eylandt), ნიდერლანდების პარლამენტის „Staten-Generaal“-ის სახელზე.

მიუხედავად გამოცხადებისა, კუნძული არაკოლონიზებული რჩებოდა დიდი ხნის განმავლობაში. 1639-1655 წლებში ნიდერლანდელებმა სამჯერ სცადეს მუდმივი კონტროლის დაწესება კუნძულზე, თუმცა უშედეგოდ. მხოლოდ 1661 წელს დასახლებაში ოუდ-დორპ (ძველი ქალაქი), პირველად იქნა მიღებული შეთანხმება ნიდერლანდელების მმართველობაზე, თუმცა მხოლოდ ჰაროვსის სამხრეთით, სამხრეთის სანაპიროსთან, სადაც ნიდერლანდური ოჯახები, ვალონები და ჰუგენოტები ცხოვრობდნენ.

სტატენ-აილენდი ცნობილი იყო დიდი საქალაქი ნაგავსაყრელით, რომელმაც 53 წელი იარსება და 2001 წელს დაიხურა. ამჟამად ნაგავსაყრელის ადგილას სწრაფად ვითარდება დასახლებული პუნქტი.

## ლიტერატურა 
* Kenneth T. Jackson (editor); *The Encyclopedia of New York City*; Yale University Press; ISBN 0-300-05536-6 (1995).
* John Waldman; *Heartbeats in the Muck*; ISBN 1-55821-720-7 The Lyons Press; (2000)
* Famous Staten Islanders page at the New York Public Library site:
* Staten Island gets its own Tourism Website
*  John H. Betts *The Minerals of New York City* originally published in Rocks & Minerals magazine, Volume 84, No . 3 pages 204-252 (2009).

## რესურსები ინტერნეტში 
* Staten Island
* VisitStatenIsland.com
* StatenIsland.com
* History of Staten Island in Photos

კატეგორია:ნიუ-იორკი
კატეგორია:სტეიტენ-აილენდი
თამთა გოდუაძე

**თამთა გოდუაძე** (; დ. 10 იანვარი, 1981), უფრო ცნობილი, როგორც **თამთა** — ქართველი პოპ მომღერალი, რომელიც საბერძნეთში პოპულარული გახდა 2004 წელს *Super Idol Greece*-ში მონაწილეობით (სადაც მან მეორე ადგილი დაიკავა) და სინგლების „Ftes“ („შორს“, რომელსაც ორიგინალურად გალა ასრულებდა) და „Den Telioni Etsi i Agapi“ („სიყვარული ასე არ მთავრდება“) გამოშვების შემდეგ. იყო გადაცემა The X Factor-ის ქართული ვერსიის ჟიურის წევრი 2014, 2015 და 2018 წლებში, ასევე  The X Factor-ის ბერძნული ვერსიის ჟიურის წევრი 201 და 2017 წლებში. თამთა გოდუაძე წარადგინა კვიპროსს 2019 წლის ევროვიაზიაზე სიმღერით „Replay“ და დაიკავა მე-13 ადგილი.

## დისკოგრაფია
;სტუდიური ალბომები
**Tamta* (2006)
**Agapise Me* (2007)
**Tharros I Alitheia* (2010)
;სინგლები
* T' Allo Mou Miso ft. Stavros Konstantinou (2004)
* Ftais (2006)
* Den Telionei Etsi I Agapi (2006)
* Tornero/Tromero (MAD Version) (დუეტი მიჰაი ტრაისტარიუსთან) (2006)
* Einai Krima (დუეტი გრიგორის პეტრაკოსთან) (2006)
* With Love (2007)
* Agapise Me (2007)
* Agapo (დუეტი აკის დეიქსიმოსთან) (2007)
* Mia Stigmi Esi Ki Ego (2007)
* Ela Sto Rhythmo (2008)
* S' Opoion Aresei (Dansonra) (2008)
* Koita Me (2009)
* Tharros I Alitheia (დუეტი საკის რუვასთან) (2010)
* Egoista (დუეტი ისაიას მატიაბასთან) (2010)
* Fotia (2010)
* Tonight (დუეტი Playmen & Claydee Lupa-სთან) (2011)
* Zise To Apistefto (2011)
* Niose Tin Kardia (2012)
* Konta Sou (2012)
* Pare Me (2013)

## ფილმოგრაფია
## რესურსები ინტერნეტში
* 

## სქოლიო
კატეგორია:დაბადებული 1981
კატეგორია:ქართველი მომღერლები
კატეგორია:ბერძენი მომღერლები
კატეგორია:დაბადებული 10 იანვარი
კატეგორია:ევროვიზიის კონკურსანტები
თ
კატეგორია:ცოცხალი ადამიანები
იურმალა

**იურმალა** (, ნიშნავს „ზღვის ნაპირს“ ან „პლაჟს“) — ქალაქი ლატვიაში, რიგის მახლობლად. იურმალა საკურორტო ქალაქია რომელიც 32 კილომეტრზეა გადაჭიმული და მოქცეულია რიგის ყურესა და მდინარე ლეილუპეს შორის.

ათწლეულების წინ, ლატვიის საბჭოთა კავშირის შემადგენლობაში ყოფნის დროს იყო მაღალი ეშელონების ოფიციალური პირების დასასვენებელი ადგილი, როგორებიცაა ბრეჟნევი და ხრუშჩოვი. 

2002 წლიდან 2014 წლამდე „ძინტარის“ საკონცერტო დარბაზში ყოველწლიურად იმართებოდა ახალგაზრდა შემსრულებელთა კონკურსი „ახალი ტალღა“, ასევე სხვა კონცერტები და ფესტივალები.

## რესურსები ინტერნეტში 
* 
* Информация о Юрмале в топонимической базе данных

## სქოლიო
კატეგორია:ლატვიის ქალაქები
კატეგორია:ლატვიის კურორტები
გენი

**გენი** — წარმოადგენს მემკვიდრეობის ფიზიკურ და ფუნქციურ ერთეულს, რომლის მეშვეობითაც ხდება ინფორმაციის გადატანა ორგანიზმების ერთი თაობიდან მეორეში. მოლეკულურ დონეზე იგი არის დნმ–ს მონაკვეთი, რომელიც მოიცავს ფუნქციური ცილის ან რნმ–ის სინთეზისათვის საჭირო ყველა ინფორმაციას. კერძოდ, გენის დნმ–ის ნუკლოტიდური თანამიმდევრობა მოიცავს ეგზონებს, ინტრონებს და არამაკოდირებელ ტრანსკრიფციის რეგულატორულ ელემენტებს.

## ლიტერატურა 
*  Google Book Search; first published 1976.
* 
* 

## რესურსები ინტერნეტში 
* Comparative Toxicogenomics Database
* DNA From The Beginning - a primer on genes and DNA
* Genes And DNA - Introduction to genes and DNA aimed at non-biologist 
* Entrez Gene - a searchable database of genes
* IDconverter - converts gene IDs between public databases 
* iHOP - Information Hyperlinked over Proteins 
* TranscriptomeBrowser - Gene expression profile analysis 
* The Protein Naming Utility, a database to identify and correct deficient gene names 

კატეგორია:კლონირება
კატეგორია:გენეტიკა
კატეგორია:მოლეკულური ბიოლოგია
როლან ბარტი

thumb|როლან ბარტი
**როლან ბარტი** (Roland Barthes [ʀɔlɑ̃ baʀt]; დ. 12 ნოემბერი, 1915 — გ. 25 მარტი, 1980) — ფრანგი ლიტერატურის კრიტიკოსი, ლიტერატურის და სოციალურ მეცნიერებათა თეორეტიკოსი, ფილოსოფოსი და სემიოტიკოსი. ბარტის ნაშრომებმა, რომლებიც მრავალ სფეროს მოიცავს, გავლენა მოახდინა სხვადასხვა თეორიულ სკოლაზე, მათ შორის - სტრუქტურალიზმზე, სემიოლოგიაზე, ეგზისტენციალიზმზე, მარქსიზმსა და პოსტსტრუქტურალიზმზე.

საფრანგეთის ინტელექტუალურ სარბიელზე ბარტი 1950-იან წლებში გამოჩნდა. მასზე დიდი გავლენა მოახდინა სარტრის ნაშრომმა ”რა არის ლიტერატურა?” (1947). ბარტის ნაშრომი ”წერის ნულოვანი ხარისხი” (1953) თავდაპირველად ალბერ კამიუს ჟურნალ ”კომბაში” გამოქვეყნდა, რამაც ავტორი მოდერნისტული ლიტერატურის ერთ-ერთ წამყვან კრიტიკოსად აქცია. მასში ბარტმა შემოიტანა ”წერის” კონცეფცია, რომელიც სტილისგან, ენისგან და მწერლობისგან გამიჯნა.

კატეგორია:დაბადებული 12 ნოემბერი
კატეგორია:დაბადებული 1915
კატეგორია:გარდაცვლილი 25 მარტი
კატეგორია:გარდაცვლილი 1980
კატეგორია:ლიტერატურის კრიტიკოსები
კატეგორია:ფრანგი ფილოსოფოსები
კატეგორია:ფრანგი თეორეტიკოსები
კატეგორია:ფრანგი სემიოტიკოსები
რუფუს უეინრაიტი

**რუფუს მაკგერიგლ უეინრაიტი** (Rufus McGarrigle Wainwright (დ. 22 ივლისი, 1973) — კანადელ-ამერიკელი მომღერალი, სიმღერების ავტორი. 1998 წლიდან ჩაწერილი აქვს ხუთი ალბომი საკუთარი მუსიკით, რამდენიმე EP და მრავალი კომპოზიცია კომპილაციებისა და კინოფილმების საუნდტრეკებისთვის.

დაიბადა რაინბეკში, ნიუ-იორკი, ხალხურ მომღერალთა ლუდონ უეინრაიტისა და კეიტ მაკგერიგლის ოჯახში. პიანინოზე დაკვრას ექვსი წლის ასაკიდან სწავლობს. 14 წლის ასაკში კინოფილმში "Tommy Tricker and the Stamp Traveller" შესრულებული საკუთარი სიმღერისთვის "I'm A-Runnin" მას 1989 წლის Genie Award-ის ნომინაცია მოუტანა საუკეთესო ორიგინალური სიმღერისთვის. 1990 წელს მოხვდა Juno Award-ის წლის ყველაზე პერსპექტიული მამაკაცი ვოკალისტის ნომინაციაში.

ბავშვობის დიდი ნაწილი დედასთან ერთად მონრეალში გაატარა. გარკვეული პერიოდი კონკორდიასა და მაკგილის უნივერსიტეტებში სწავლობდა კლასიკურ და თანამედროვე ფორტეპიანოს სპეციალობით. უეინრაიტი დღემდე კანადის მოქალაქეა.

## დისკოგრაფია
* *Rufus Wainwright* (1998)
* *Poses* (2001)
* *Want One* (2003)
* *Want Two* (2004)
* *Release the Stars* (2007)
* *All Days Are Nights: Songs for Lulu* (2010)
* *Out of the Game* (2012)

## რესურსები ინტერნეტში 
*ოფიციალური საიტი
*რუფუს უეინრაიტი  ლეიბლის Geffen Records გვერდზე

კატეგორია:ამერიკელი მომღერლები
კატეგორია:კანადელი მომღერლები
კატეგორია:დაბადებული 1973
კატეგორია:გეი მუსიკოსები
კატეგორია:დაბადებული 22 ივლისი
კატეგორია:ცოცხალი ადამიანები
იელის უნივერსიტეტი

**იელის უნივერსიტეტი** () — კერძო კვლევითი უნივერსიტეტი ამერიკის შეერთებულ შტატებში, კონექტიკუტის შტატის ქალაქ ნიუ-ჰეივენში. აივი ლიგის წევრი. დაარსდა 1701 წელს. იელის უნივერსიტეტი აშშ-ის მესამე უძველესი უმაღლესი განათლების სასწავლებელია და ერთ-ერთია ცხრა კოლონიალურ კოლეჯთაგან, რომლებიც კიდევ ჯერ ამერიკის რევოლუციამდე დაარსდა.

იელი თავდაპირველად დაარსდა **კოლეგიალური სკოლის** (*Collegiate School*) სახელწოდებით 1701 წელს, კონექტიკუტის კოლონიის კონგრეგაციონალისტი სასულიერო პირების მიერ. თავდაპირველად მისი დანიშნულება სასულიერო პირებისთვის მხოლოდ თეოლოგიისა და წმინდა ენების სწავლება იყო, თუმცა ამერიკის რევოლუციის დროისთვის სასწავლო პროგრამა გაფართოვდა, მას დაემატა ჰუმანიტარული და საბუნებისმეტყველო მეცნიერებები. XIX საუკუნეში სასწავლებელი გაფართოვდა, მას შეემატა სამაგისტრო და პროფესიული პროგრამები, ხოლო 1861 წელს აშშ-ში პირველად იელის უნივერსიტეტმა მიანიჭა დოქტორის (PhD) ხარისხი. უნივერსიტეტის სტატუსი იელს 1887 წელს მიენიჭა. 1890-იანი წლებიდან მნიშვნელოვნად გაფართოვდა უნივერსიტეტის კამპუსი და სამეცნიერო-კვლევითი პროგრამები, რასაც მოყვა სტუდენტებისა და პროფესორ-მასწავლებლების რაოდენობის ზრდა.

იელი შედგება 15 სკოლისგან, რომელთა შორისაა იელის კოლეჯი, იელის ჰუმანიტარულ და საბუნებისმეტყველო მეცნიერებათა სამაგისტრო სკოლა და იელის სამართლის სკოლა. უნივერსიტეტს მართავს იელის კორპორაცია, თუმცა თითოეული სკოლის აკადემიური პერსონალი დამოუკიდებლად განსაზღვრავს სასწავლო გეგმებსა და ხარისხების გაცემის წესს. გარდა ნიუ-ჰეივენის ცენტრალური კამპუსისა, უნივერსიტეტს ეკუთვნის სპორტული ობიექტები დასავლეთ ნიუ-ჰეივენში, კამპუსი უესტ-ჰეივენში და ტყეები და ბუნებრივი ნაკრძალები მთელ ახალ ინგლისში. 2023 წლის მონაცემებით, უნივერსიტეტის ფონდი შეადგენდა 40.7 მილიარდ აშშ დოლარს, რაც აშშ-ში მესამე უმსხვილესი ფონდია. სპორტულ შეჯიბრებებში იელის სტუდენტები მონაწილეობენ იელის ბულდოგების სახელით. ბულდოგები ასპარეზობენ NCAA-ს I დივიზიონში აივი ლიგის კონფერენციაში.

2024 წლის ოქტომბრის მონაცემებით, იელის უნივერსიტეტთან დაკავშირებულია 69 ნობელის პრემიის ლაურეატი, 5 ფილდსის მედლის, 4 აბელის პრემიის და 3 ტიურინგის პრემიის ლაურეატი. იელის კურსდამთავრებულებს შორისაა მრავალი გამოჩენილი პიროვნება, მათ შორის 5 აშშ-ის პრეზიდენტი, 10 აშშ-ის დამფუძნებელი მამა, 19 უზენაესი სასამართლოს მოსამართლე, 31 ცოცხალი მილიარდერი, 263 როდსის სტიპენდიატი, და სხვა.

## რესურსები ინტერნეტში 
* .
* იელის უნივერსიტეტი. კონგრესის ბიბლიოთეკის მასალები Flickr-ზე.

## სქოლიო
კატეგორია:აშშ-ის უნივერსიტეტები
კატეგორია:კონექტიკუტი
კატეგორია:უნივერსიტეტები ანბანის მიხედვით
ჟაკ ლაკანი

thumb|ჟაკ ლაკანი
**ჟაკ ლაკანი**, სრული სახელი — ჟაკ-მარი-ემილ ლაკანი (; დ. 13 აპრილი, 1901 — გ. 9 სექტემბერი, 1981) — ფრანგი ფსიქოანალიტიკოსი, ფსიქიატრი და ექიმი. მისი ნაშრომები ინტერდისციპლინური კვლევის მეთოდით გამოირჩევა, სადაც ავტორი განსაკუთრებულ ყურადღებას უთმობს ენათმეცნიერებას, ფილოსოფიას და მათემატიკას. ლაკანზე დიდი გავლენა მოახდინეს ფროიდის, სოსიურის და ლევი-სტროსის ნაშრომებმა. ლაკანმა ფროიდის ნააზრევის ინტერპრეტაცია შემოგვთავაზა სტრუქტურალისტური და პოსტსტრუქტურალისტური თეორიების ჭრილში, რითაც ფსიქოანალიზი პოსტსტრუქტურალისტურ თეორიად აქცია.

ლაკანის თანახმად „მე“ ვერასდროს დაიკავებს არაცნობიერის ადგილს და ვერც ვერასდროს შეძლებს მის მართვას, ვინაიდან „მე“ მხოლოდ და მხოლოდ ილუზიაა, თვით არაცნობიერის წარმოსახვის ნაყოფია. ლაკანისეული ფსიქოანალიზის მიხედვით, არაცნობიერი ყველაფრის საფუძველია.

ლაკანი ცდილობს გაარკვიოს, თუ როგორ უყალიბდება ჩვილს ილუზია საკუთარი თავის, როგორც ერთიანი ცნობიერი არსების შესახებ, რომელიც სიტყვა „მე“-თი გამოიხატება. ლაკანისთვის ცენტრალური კონცეფციაა არაცნობიერი, რომელიც ადამიანის არსებობის ყველა ფაქტორს მართავს და ენას ჰგავს.

## რესურსები ინტერნებში 
*ჟაკ ლაკანი, ცხოვრება და მოღვაწეობა, შრომები

კატეგორია:დაბადებული 13 აპრილი
კატეგორია:დაბადებული 1901
კატეგორია:გარდაცვლილი 9 სექტემბერი
კატეგორია:გარდაცვლილი 1981
კატეგორია:ფრანგი მედიკოსები
კატეგორია:ფრანგი ფილოსოფოსები
კატეგორია:ფრანგი ფსიქოანალიტიკოსები
კატეგორია:პოსტსტრუქტურალიზმი
კატეგორია:პოსტმოდერნიზმი
იულია კრისტევა

thumb|იულია კრისტევა
**იულია კრისტევა** ( დ. 24 ივნისი, 1941) — ბულგარული წარმოშობის ფრანგი ფილოსოფოსი, ლიტერატურის კრიტიკოსი, ფსიქოანალიტიკოსი, ფემინისტი და მწერალი. 1960-იან წლებიდან საფრანგეთში ცხოვრობს. კრისტევამ სახელი მას შემდეგ მოიხვეჭა, რაც 1969 წელს გამოაქვეყნა თავისი პირველი წიგნი „სემიოტიკა“. 

ბარტთან, ტოდოროვთან, გოლდმანთან, ჟენეტთან, ლევი-სტროსთან, ლაკანთან, გრეიმასთან, ფუკოსთან და ალთიუსერთან ერთად, იგი სტრუქტურალიზმის წამყვან ფიგურად ითვლება. ამასთანავე, მისმა ნაშრომებმა განსაკუთრებული წვლილი შეიტანა პოსტსტრუქტურალიზმის განვითარებაში.

იულია კრისტევა სწავლობდა ფროიდისეულ და ლაკანისეულ ფსიქოანალიზს. 1965 წელს იგი „ტელ კელის“ ჯგუფს შეუერთდა, სადაც თავისი მომავალი მეუღლე ფილიპ სოლერსი გაიცნო. ჯგუფი ენის პოლიტიკის საკითხით იყო დაინტერესებული. „ტელ კელის“ წევრები ისტორიას განიხილავდნენ, როგორც საინტერპრეტაციო ტექსტს, ხოლო ისტორიის წერას განიხილავდნენ, როგორც პოლიტიზებულ საქმიანობას და არა როგორც სინამდვილის ობიექტურ ასახვას. 

1974 წელს სადოქტორო ნაშრომის — „პოეტური ენის რევოლუციის“ შემდეგ, იგი პარიზის უნივერსიტეტის ენათმეცნიერების კათედრის გამგე გახდა. პარალელურად, მიწვეული პროფესორის სტატუსით, ნიუ-იორკის კოლუმბიის უნივერსიტეტშიც ატარებდა ლექციებს.

## რესურსები ინტერნეტში
* ოფიციალური საიტი

კატეგორია:დაბადებული 1941
კატეგორია:ფრანგი ფილოსოფოსები
კატეგორია:ფრანგი მწერლები
კატეგორია:ფრანგი ენათმეცნიერები
კატეგორია:ფრანგი ფსიქოანალიტიკოსები
კატეგორია:ქალი ლიტერატურის კრიტიკოსები
კატეგორია:ფრანგი ფემინისტები
კატეგორია:მწერალი ქალები
კატეგორია:XX საუკუნის ფრანგი ფილოსოფოსები
კატეგორია:XXI საუკუნის ფრანგი ფილოსოფოსები
კატეგორია:XXI საუკუნის ფრანგი მწერლები
კატეგორია:XX საუკუნის ბულგარელი ქალი მწერლები
კატეგორია:XX საუკუნის ბულგარელი მწერლები
კატეგორია:XX საუკუნის ფრანგი ქალი მწერლები
კატეგორია:XX საუკუნის ფრანგი მწერლები
კატეგორია:XXI საუკუნის ფრანგი ქალი მწერლები
კატეგორია:ბულგარელი ლიტერატურის კრიტიკოსები
კატეგორია:ბულგარელი კომუნისტები
კატეგორია:ბულგარელი რომანისტები
კატეგორია:ბულგარელი ქალი რომანისტები
კატეგორია:ბულგარელი ფილოსოფოსები
კატეგორია:ფრანგი ლიტერატურის კრიტიკოსები
კატეგორია:ფრანგი ქალი რომანისტები
კატეგორია:ფრანგი ფემინისები
კატეგორია:ბულგარელი ფემინისტები
კატეგორია:პოსტსტრუქტურალისტები
კატეგორია:ფემინისტი მწერლები
კატეგორია:სექსუალობის ფილოსოფოსები
კატეგორია:პოსტმოდერნისტი ფემინისტები
კატეგორია:კონტინენტური ფილოსოფოსები
კატეგორია:ქალი ფილოსოფოსები
კატეგორია:ფრანგი ქალი ფილოსოფოსები
კატეგორია:ქალი სოციოლოგები
კატეგორია:ბულგარელი ათეისტები
კატეგორია:ბულგარელი ქალი ფილოსოფოსები
კატეგორია:კომუნისტი ქალი მწერლები
კატეგორია:XX საუკუნის ბულგარელი რომანისტები
კატეგორია:ცოცხალი ადამიანები
საბუნებისმეტყველო ფილოსოფია

**ნატურფილოსოფია** ( — ბუნება), ასევე **საბუნებისმეტყველო ფილოსოფია** () — მცდელობა აიხსნას ბუნება სამეცნიერო მეთოდებით მიღებული შედეგების საფუძველზე, რათა შესაძლებელი გახდეს ზოგიერთ ფილოსოფიურ საკითხებზე პასუხის გაცემა. სწავლობს მნიშვნელოვან საბუნებისმეტყველო მცნებებს (სუბსტანცია, მატერია, ძალა, სივრცე, დრო, სიცოცხლე, განვითარება, ბუნების კანონი), ასევე ბუნებრივი მოვლენების კანონზომიერებისა და მათ შორის კავშირის შემეცნებას.

მეცნიერების სხვადასხვა ფორმები ისტორიულად ფილოსოფიისგან, ან უფრო კონკრეტულად ნატურფილოსოფიისგან განვითარდა. ძველ უნივერსიტეტებში ოდითგანვე არსებულ საბუნებისმეტყველო ფილოსოფიის კათედრას ამჟამად ფიზიკის პროფესორები განაგებენ. მეცნიერებისა და მეცნიერთა თანამედროვე გაგება მე-19 საუკუნიდან მომდინარეობს. მანამდე კი სიტყვა "მეცნიერება" უბრალოდ ცოდნას ნიშნავდა და გაგება "მეცნიერი" როგორც ასეთი არ არსებობდა. ისააკ ნიუტონის 1687 წლის მეცნიერული ტრაქტატი ცნობილია როგორც "ნატურფილოსოფიის მათემატიკური პრინციპები".

## რესურსები ინტერნეტში
კატეგორია:ფილოსოფიის ისტორია
კატეგორია:მეცნიერების ისტორია
კატეგორია:ფიზიკის ისტორია
Cosmic Gate

**Cosmic Gate** () — გერმანული ჰარდ-ტრანს დუეტი, რომლის შემადგენლობაში კლაუს ტერჰოვენი და სტეფან ბოსემსი შედიან.

1999 წელს ჩამოყალიბების შემდეგ, Cosmic Gate-ის პირველი სინგლი "The Drums" გახდა, რასაც შემდეგ მოჰყვა "Mental Atmosphare" და მათი რემიქსი "Somewhere over the Rainbow", რომელიც ფართოდ ცნობილი ფილმიდან "The Wizard of Oz" სემპლებს იყენებდა. თუმცა, Cosmic Gate-სს 2001 წელს დიდ ბრიტანეთში გამოცემული სინგლის "Firewire"-ის გამოშვებამდე წარმატებისთვის არ მიუღწეივა.

## დისკოგრაფია 
### სტუდიური ალბომები 
* *Rhythm & Drums* (2001)
* *No More Sleep* (2002)
* *Earth Mover* (2006)
* *Sign of the Times* (2009)
* *Wake Your Mind* (2011)
* *Start to Feel* (2014)
* *Materia Chapter.One* (2017)
* *Materia Chapter.Two* (2017)
* *20 Years [Forward Ever Backward Never]* (2019)
* *Mosaiik Chapter One* (2021)
* *Mosaiik Chapter Two* (2023)

#### კომპილაციური ალბომები
* *Back 2 the Future - The Classics from 1999-2003: Remixed (2011)

#### დიჯეი-მიქსები
* *MaxiMal In The Mix Vol. 5* (ტილმან ურმახერთან ერთად) (2001)
* *Technics DJ Set Volume Three* (DJ Shog-თან ერთად) (2001)
* *Techno Club Vol. 14 - Talla 2XLC Welcomes Cosmic Gate* (2001)
* *3AM Rush* (2002)
* *Bitte Ein Beat! - Beat 3* (2002)
* *Back 2 Back - In the Mix* (2003)
* *Back 2 Back Vol. 2* (2005)
* *Hard NRG 7* (2005)
* *Back 2 Back 3* (2007)
* *Privilege - World Biggest Club: Ibiza* (Hardwell-თან ერთად) (2009)
* *Back 2 Back 4* (2010)
* *A State Of Trance 500* (2011)
* *Trance Nation* (2012)
* *Wake Your Mind Sessions 001* (2015)
* *Wake Your Mind Sessions 002'' (2016)

## რესურსები ინტერნეტში 
* ოფიციალური საიტი
* Cosmic Gate on Vevo

## სქოლიო
კატეგორია:გერმანული ელექტრონული ჯგუფები
კატეგორია:გერმანული ტრანს ჯგუფები
კატეგორია:1999 წელს ჩამოყალიბებული ჯგუფები
ფენიქსი (კოსმოსური ხომალდი)

330px|thumb|"ფენიქსი" მხატვრის წარმოდგენით
**ფენიქსი** () — ნასას კოსმოსური აპარატი, რომლის დანიშნულება პლანეტა მარსის გამოკვლევაა.

აპარატის გაშვება 2007 წლის 4 აგვისტოს განხორციელდა, მარსზე დაჯდომა მოსალოდნელია 2008 წლის მაისში. პლანეტის ზედაპირზე სამუშაოები არანაკლებ სამი თვის განმავლობაში უნდა ჩატარდეს.

ფენიქსის დანიშნულება მარსის გრუნტის უფრო საფუძვლიანი შესწავლაა, ასევე მისი ატმოსფეროსა და მეტეოროლოგიური პროცესების გამოკვლევა. აპარატი პირველად მოახდენს დაჯდომის ადგილას ზედაპირის გაბურღვას მარსის ჩრდილოეთ პოლუსთან, სადაც საორბიტო აპარატმა "ოდისეა" აღმოაჩინა მიწისქვეშა ყინულის დიდი მარაგი. ერთ-ერთ ამოცანათაგანია ასევე სიცოცხლის ნიშნების აღმოჩენა. აპარატი ვერ შეძლებს პლანეტის ზედაპირზე გადაადგილებას. ფენიქსს სამეცნიერო მოწყობილობისა და ტექნიკური სისტემების მნიშვნელოვანი ნაწილი მემკვიდრეობით ერგო წარუმატებელი მისიისგან "Mars Polar Lander" და განუხორციელებელი მისიისგან "Mars Surveyor 2001 Lander", რამაც პროექტის შედარებითი სიიაფე განაპირობა — $420 მილიონი.

## რესურსები ინტერნეტში
* *Phoenix* mission lead home page
* *Phoenix* summary at JPL
* *Phoenix* Profile by NASA's Solar System Exploration
* NASA's *Phoenix* Photojournal

კატეგორია:მარსი
კატეგორია:აშშ-ის კოსმოსური პროგრამები
კატეგორია:არაპილოტირებადი კოსმოსური ხომალდები
სატოში ტომიი

**სატოში ტომიი** (Satoshi Tomiie (富家哲) — იაპონელი ჰაუზ-მუსიკის პროდიუსერი და დიჯეი. დაწერილი აქვს მუსიკა მრავალი საუნდტრეკისთვის, მათ შორის ანიმატრიქსის საუნდტრეკი.

ადრეული ასაკიდან მშობლების წაქეზებით პიანინოზე დაიწყო დაკვრა და სკოლის პერიოდში რამდენიმე ბენდის წევრი იყო, სადაც ძირითადად ჯაზით იყო გატაცებული. მოგვიანებით ჰიპ-ჰოპითა და დიჯეობით დაინტერესდა. პროფესიულად ამ საქმიანობით დაკავდა იაპონური კოსმეტიკური კომპანიის შეკვეთის შესრულებისას, სადაც მას ფრენკი ნაკლზ-ის შოუსთვის ტრეკის მომზადება დაევალა. ხელმძღვანელმა მასში პოტენციალი დაინახა და შედეგად შეიქმნა ამჟამად უკვე ჰაუზის კლასიკა "Tears".

წარმატებით წაქეზებულმა დიჯეიმ ნიუ-იორკში გადაინაცვლა, თუმცა აღმოაჩინა, რომ მიუხედავად დიდი წარმატებისა იაპონიაში, კონკურენცია აშშ-ში გაცილებით მძაფრი იყო. მიუხედავად ამისა, ის ჯგუფს Def Mix შეუერთდა და მალე მსოფლიოს ერთ-ერთ წამყვანი დიჯეი გახდა ხშირი ტურებით წამყვან საერთაშორისო კლუბებში.

2000 წელს ტომიიმ შექმნა მისი პირველი დისკი სონისთვის "Full Lick", რომელსაც განსაკუთრებული წარმატება ინგლისში ხვდა.

ტომის ერთ-ერთ ყველაზე გახმაურებულ და წარმატებულ პროექტებად ითვლება დიჯეი მიქსები "Nubreed 006 on Boxed". ის ფლობს ჰაუზ მუსიკის ჩამწერ ლეიბლს "Saw Recordings".

## რესურსები ინტერნეტში
* ოფიციალური საიტი

კატეგორია:იაპონელი დიჯეები
კატეგორია:დაბადებული 1966
კატეგორია:ცოცხალი ადამიანები
Ministry of Sound

**Ministry of Sound** (**MoS**) — ღამის კლუბების ქსელი. პირველი კლუბი გაიხსნა 1991 წლის 21 სექტემბერს, საუტუარკში, სამხრეთ ლონდონში. რამდენიმე კვირის „მალული“ კლაბინგის შემდეგ 1992 წელს ოფიციალურად გახსნილ „MoS“-ში უკვე ტევა არ იყო ძირითადად აქ მოსულთა მიერ გავრცელებული ხმების მეშვეობით. ეს იყო ბრიტანეთში ჰაუზ მუსიკისა და სუპერკლუბების განვითარების ერთ-ერთი მთავარი ადგილი ადრეულ 1990-იან წლებში.

MoS თავდაპირველად ლონდონის იმდროინდელ სხვა ღამის კლუბებისგან განცალკევდა და ადგილი კლუბების უბნიდან საკმაოდ შორს, არაალკოჰოლურ ბარში და საყოველთაოდ ქებული ხმის სისტემით შეარჩია. ყოველ პარასკევს და შაბათს დიჯეები აქ ცოცხლად ასრულებენ თავიანდ ბოლო მიქსებს. კლუბში ორი ვრცელი საცეკვაო დარბაზია, ასევე სონი პლეისტეიშენის ოთახი და აბსოლუტ ჩილ ბარი.

კლუბი დააარსეს ჯეიმზ პალუმბომ (ყოფილი დავჯდომარე და მიმდინარე აღმასრულებელი დირექტორი), ჰამფრი უოტერჰაუზმა და დიჯეი ჯასტინ ბერკმანმა. დაარსების შემდეგ MoS ბრენდი გაფართოვდა და რამდენიმე სფეროს მოიცავს (მათ შორის ხმის ჩამწერ სტუდიასაც). ბრენდისგან მიღებულმა მოგებამ პალუმბო ბრიტანეთის უმდიდრეს ხალხთა სიაში მოახვედრა (136 მილიონი გირვანქა სტერლინგი).

## რესურსები ინტერნეტში
*  

## სქოლიო
კატეგორია:ლონდონის ღამის კლუბები
კატეგორია:ელექტრონული მუსიკის კლუბები
კატეგორია:მუსიკალური ლეიბლები
სიგრამ ბილდინგი

thumb|250px|სიგრამის შენობა ნიუ-იორკში.
**სიგრამ ბილდინგი** (ინგლ. Seagram Building - სიგრამის შენობა) — ცათამბჯენი ქ. ნიუ-იორკში, მდებარეობს 375 პარკ ავენიუზე, 52-ე და 53-ე ქუჩებს შორის მიდთაუნ მანჰეტენზე. შენობის პროექტი ეკუთვნის გერმანელ არქიტექტორს ლუდვიგ მის ვან დერ როეს, ამერიკელ ფილიპ ჯონსონთან თანამშრომლობით და დასრულდა 1958 წელს. 156,9 მეტრი სიმაღლის შენობას 38 სართული აქვს. ის გამოირჩევა როგორც ფუნქციონალისტური ესთეტიკის ერთ-ერთი საუკეთესო ნიმუში და კორპორაციული მოდერნიზმის შედევრია. შენობა აიგო კანადური სპირტის გამომხდელი კომპანიის "ჯოზეფ სიგრამს ენდ სონს" შტაბ-ბინისთვის ფილის ლამბერტის, სემუელ ბრონფმანის (სიგრამის აღმასრულებელი დირექტორი) ქალიშვილის წინდახედულების წყალობით.

## რესურსები ინტერნეტში
*

კატეგორია:ნიუ-იორკის არქიტექტურა
კატეგორია:მოდერნისტული არქიტექტურა
კატეგორია:ფუნქციონალიზმი
ივისა

thumb|300px|ბალეარის კუნძულები
thumb|300px|ქ. ივისა

**ივისა** (კატალ. Eivissa; ესპ. Ibiza [iβíθa]; აგრეთვე ცნობილი როგორც **იბიცა**) — ბალეარის კუნძულების არქიპელაგის ერთ-ერთი კუნძული ხმელთაშუა ზღვაში. საერთაშორისო კურორტი. განსაკუთრებით ცნობილია მრავალრიცხოვანი კლუბებით სხვადასხვა მიმართულების ელექტრონული მუსიკის შესრულებით. საკულტო ადგილი ელექტრონული მუსიკი მოყვარული ახალგაზრდობისთვის მთელ მსოფლიოში გოასა და ბერლინის "Love Parade"-ის მსგავსად. მოსახლეობა - 111 107 მცხოვრები (2005); ფართობი 571,04 კმ². ადმინისტრაციული ცენტრი ქ. ივისა.

## იხილეთ აგრეთვე 
*ბალეარის კუნძულები
*მენორკა
*მალიორკა
## რესურსები ინტერნეტში 
* ''Consell Insular d'Eivissa* (ადგილობრივი მთავრობა)
* "Official tourism portal of Ibiza" – *Consell Insular d'Eivissa''
* "Ibiza and the Historic Town of Eivissa"

კატეგორია:ბალეარის კუნძულები
კატეგორია:ხმელთაშუა ზღვის კუნძულები
კატეგორია:ესპანეთის კუნძულები
კატეგორია:მსოფლიო მემკვიდრეობის ძეგლები ესპანეთში
კატეგორია:კუნძულები ანბანის მიხედვით
Yahoo!

thumb|right|250px|Yahoo! ლოგო

**Yahoo! Inc.** ( — „კიდევ ერთი იერარქიული აბეზარი წინასწარმეტყველება“. ქართ. იაჰუ) —ამერიკული ღია სააქციო საზოგადოებრივი კორპორაცია და ინტერნეტ-სერვის პროვაიდერია. მისი მომსახურების არეალი მრავალ სფეროს წვდება, მათ შორისაა, ვებ პორტალი, საძიებო სისტემა, Yahoo! დირექტორია, Yahoo! ფოსტა, ახალი ამბები, და ჰოსტინგი. ის დაარსებულ იქნა სტენფორდის უნივერსიტეტის კურსდამთავრებულების ჯერი იანგის და დევიდ ფილოს მიერ 1994 წლის იანვარში და კორპორაციად ჩამოყალიბებულ იქნა 1995 წლის 2 მარტს. კომპანიის სათავო ოფისი განლაგებულია სანივეილში, კალიფორნია.

## რესურსები ინტერნეტში 
* Yahoo.com 

კატეგორია:საძიებო სისტემები
კატეგორია:ვებ-სერვის პროვაიდერები
კატეგორია:ვებ გვერდები
სალამანკა

**სალამანკა** () — ქალაქი დასავლეთ ესპანეთში, სალამანკის პროვინციის დედაქალაქი, რომელიც ავტონომიურ რეგიონს კასტილია და ლეონი ეკუთვნის. მდებარეობს კამპო-ჩაროს კომარკაში, იბერიის ნახევარკუნძულის ჩრდილო-დასავლეთ ნაწილში. 2017 წლის მონაცემებით ქალაქში ცხოვრობს 144,436 რეგისტრირებული ადამიანი. სალამანკა ცნობილია თავისი მრავალრიცხოვანი შესანიშნავი პლატერესკული სტილის შენობებით.

ქალაქის ისტორია დაახლოებით 2700 წლის წინ იწყება, პირველი რკინის ხანის პერიოდში, როდესაც ქალაქის პირველი მოსახლეები სან-ვისენტეს გორაზე, მდინარე ტორმესის ნაპირებზე დასახლდნენ. მას შემდეგ მეტროპოლისმა სხვადასხვა ხალხის გავლა იხილა: ვაკეიები, ვეტონები, რომაელები, ვესტგოთები და მუსლიმები. რაიმუნდ ბურგუნდიელი, მეფე ალფონსო VI-ის სიძე, შუა საუკუნეებში ქალაქის ხელახალი დასახლებითა და თანამედროვე სალამანკის საფუძვლების ჩაყრით იყო დაკავებული.

სალამანკაში მდებარეობს ესპანეთის უძველესი მოქმედი უნივერსიტეტი, რომელიც 1218 წელს დააარსა ალფონსო IX-მ studium generale-ს საფუძველზე. ეს იყო პირველი უნივერსიტეტი ევროპაში, რომელმაც უნივერსიტეტის წოდება მიიღო ალფონსო X-ის 1252 წლის 9 ნოემბრის სამეფო დეკრეტით და პაპ ალექსანდრე IV-ის 1255 წლის licentia ubique docendi-ით. სალამანკა მსოფლიო ისტორიასთან დაკავშირებულია ისეთი სახელებით, როგორებიც არიან ანტონიო დე ნებრიხა, ქრისტეფორე კოლუმბი, ფერნანდო დე როხასი, ფრანსისკო დე ვიტორია და სალამანკის სკოლა, ბერი ლუის დე ლეონი, ბეატრის გალინდო და მიგელ დე უნამუნო.

სალამანკის ძველი ქალაქი 1988 წელს იუნესკოს მიერ მსოფლიო მემკვიდრეობის ძეგლად გამოცხადდა. მას გააჩნია მნიშვნელოვანი ისტორიულ-არქიტექტურული მემკვიდრეობა, რომელთა შორის გამოირჩევა მისი ორი — ძველი და ახალი კათედრალი, კასა-დე-ლას-კონჩასი, პლასა-მაიორი, სან-ესტებანის მონასტერი და ესკუელას მაიორესი. 2003 წლიდან სალამანკის წმინდა კვირა საერთაშორისო ტურისტული ინტერესის მქონედ ღონისძიებად არის გამოცხადებული.

## რესურსები ინტერნეტში
*
*City Council of Salamanca
*Official Tourist Information Office
*Wiki of the city of Salamanca
*General information on Salamanca
*General information about events in Salamanca
*Salamanca travel guide 
*Salamanca city guide at HitchHikers Handbook
*Flag of Salamanca

კატეგორია:კასტილია და ლეონის ქალაქები
კატეგორია:მსოფლიო მემკვიდრეობის ძეგლები ესპანეთში
კატეგორია:საუნივერსიტეტო ქალაქები
კატეგორია:ევროპის კულტურული დედაქალაქები
ვარნა (მრავალმნიშვნელოვანი)

სიტყვას **ვარნა** რამდენიმე მნიშვნელობა აქვს:

*ვარნა — სოფელი აზერბაიჯანში, ისმაილის რაიონი
*ვარნა — ქალაქი ბულგარეთში.
*ვარნა — ინდუისტური საზოგადოებრივი წყობილების სისტემის ნაწილი.
*ვარნა — „ფენომენის“ აღმნიშვნელი სიტყვა სანსკრიტზე.
ვარნა (ინდუიზმი)

**ვარნა** (სანსკ. वर्ण varṇa „ფერი“) — ცნება ინდუიზმში, საზოგადოებრივი ფენა ანუ კასტა. უძველესი დროიდან მოყოლებული, დღესაც ინდოეთის ინდუისტური მოსახლეობა ოთხ მთავარ ფენად ანუ ვარნად იყოფა:

3 მაღალი წოდების ვარნა:

*ბრაჰმანები — ძველად ქურუმთა, დღევანდელ დროში — ინტელექტუალთა ფენა (მათი ფერი ანუ ვარნა თეთრია, გუნა — სატტვა)
*ქშატრიები — ძველად მეომართა, დღესდღეობით - ჩინოვნიკების ფენა (ფერი: წითელი, გუნა: რაჯასი)
*ვაიშიები — ძველადაც და ახლაც — ვაჭართა, ბიზნესმენთა ფენა (ფერი: ყვითელი, გუნა: რაჯასი)

1 დაბალი წოდების ვარნა:

*შუდრები — ძველადაც და ახლაც — მუშათა კლასი (ფერი: შავი, გუნა: ტამასი).

მთავარი ოთხი ვარნა შედგება ურიცხვი ქვე-ვარნისგან, რომელთა ზუსტი რიცხვი უცნობია: პრინციპში ყოველ დასახლებულ პუნქტში შესაძლოა რეგიონული რომელიმე ახალი ქვე-ვარნის პოვნა.

ვარნებს არ მიეკუთვნებიან ე.წ. პარიები, ანუ ”მიუკარებლები”, სამივე მაღალი და ერთი დაბალი წოდების წარმომადგენელთათვის მათთან ყოველგვარი კონტაქტი საზოგადოებრივი ტაბუა. პარიებთან უნებლიე კონტაქტის შემდეგ მორწმუნე ინდუისტმა განგის ”წმინდა” წყალში უნდა განიბანოს.

ინდოეთის მუსლიმი, ქრისტიანი, სიქი, ჯაინი და ბუდისტი მოსახლეობა ადამიანის ღირსების ამ შეურაცხმყოფელი შოვინისტური ინდუისტური გადმონაშთისგან თავს შორს იჭერს. 

## რესურსები ინტერნეტში 
* ვარნებიდან კასტებამდე

კატეგორია:ვარნას ოთხი საფეხური
იპოთეკა

**იპოთეკა** (ძვ. ბერძნ. ὑποθήκη), **იპოთეკური სესხი** — კრედიტი უძრავი ქონების თავდებით. როგორც წესი გაიცემა ბანკის მიერ, თუმცა კრედიტორი შეიძლება გახდეს ასევე ნებისმიერი სხვა სამართლებრივი პირი. იპოთეკური კრედიტის ამღები საკუთარ ვალდებულებას კრედიტის დაფარვაზე მისი კუთვნილი უძრავი ქონების თავდებად ჩადებით უზრუნველყოფს.

იპოთეკური კრედიტი  არის უძრავი ქონებით უზრუნველყოფილი გრძელვადიანი კრედიტი, რომლის მეშვეობით შეგიძლიათ შეიძინოთ, ააშენოთ ან გაარემონტოთ უძრავი ქონება — ბინა, სახლი, აგარაკი, მიწის ნაკვეთი. იპოთეკური კრედიტის უძრავი ქონებით უზრუნველყოფა გულისხმობს, რომ სესხის მოქმედების პერიოდში თქვენს მიერ აღებული სასესხო ვალდებულების შეუსრულებლობის შემთხვევაში ბანკს უფლება აქვს მოახდინოს უზრუნველყოფაში არსებული უძრავი ქონების რეალიზაცია.
	
საქართველოში და რიგ სხვა ქვეყნებში ტერმინი „იპოთეკა“ ნიშნავს ბანკისგან კრედიტის მიღებას უძრავი ქონების შესასყიდად (მაგ. ბინის ან სახლის). ინგლისურში ამ სახის კრედიტისთვის არსებობს სპეციალური ტერმინი “mortgage”. ანუ, ამ კატეგორიაში არ ხვდება სესხი სხვა მიზნობირივი დანიშნულებით, რომელსაც თავდებით უძრავი ქონება ედება.

## ტერმინი
ტერმინი „იპოთეკა“ პირველად საბერძნეთში გაჩნდა ჩვ. წ. VI ს.-ში. ბერძნები ასე აღნიშნავდნენ მოვალის პასუხისმგებლობას კრედიტორის წინაშე საკუთარი მიწით. მსესხებლის მიწის ნაკვეთის საზღვარზე სვამდენ ბოძს წარწერით, რომელიც აღნიშნავდა, რომ ეს მიწა სესხს უზრუნველყოფდა. სწორედ ეს ბოძი იწოდებოდა „იპოთეკად“, რომლის ძველი ბერძნულიდან ნიშნავს „მისადგმელს“.

## იხილეთ აგრეთვე 
*ფინანსები
*ამერიკის იპოთეკური კრიზისი

## რესურსები ინტერნეტში 
*ეროვნული ბანკის განმარტება 

კატეგორია:იპოთეკა
კატეგორია:სესხები
კატეგორია:ფინანსები
კატეგორია:საბანკო საქმე
სიქიზმი

[200px|thumb|right|[პაგრიანი სიქი სამხედრო]]
**სიქიზმი** (პენჯ. ਸਿੱਖੀ „მოსწავლე“) — ინდოეთის ერთ-ერთი ახალგაზრდა მონოთეისტური რელიგიური აღმსარებლობა, დაარსებულია ჩვ.წ. XV საუკუნეში გურუ ნანაკის მიერ. გავრცელებულია ძირითადად პენჯაბის შტატში. ჰყავს ოც მილიონზე მეტი მიმდევარი. 

სიქიზმი ქადაგებს ყველა რელიგიების (თავის დროზე იგულისხმებოდა ისლამი და ინდუიზმი) შემწყნარებლობას, ადამიანთა თანასწორუფლებიანობას, ქალთა ემანსიპაციას და ა.შ. 

სიქიზმის წმინდა წიგნს ჰქვია „გურუ გრანთი“. სიქებს, ბიბლიური რელიგიების (იუდაიზმი, ქრისტიანობა, ისლამი) მსგავსად, ერთი უსახო და უსახელო ღმერთის სწამთ, რომელსაც ისინი სანსკრიტიდან ნასესხები სიტყვით მოიხსენებენ - პარამატმანი („ზესული“) და სიქიზმის დამაარსებლის - ნანაკის გარდა კიდევ ცხრა გურუს სცემენ თაყვანს. ამ რელიგიამ ინდუიზმიდან ისესხა სულის უკვდავების, კარმის, დჰარმის და სხვ. იდეა. 

სიქი მამაკაცები წვერს და თმას არასდროს იპარსავენ, ამიტომ ყოველთვის დიდ პაგრის (ჩალმას) ატარებენ , რაშიც თავიანთ დაწნულ წვერ-ულვაშს და მუხლებამდე გრძელ თმას მალავენ. ასევე მათი განუყრელი ატრიბუტია ფოლადის სამაჯური, სავარცხელი და პატარა ხანჯალი.
სიქებისთვის დამახასიათებელია გვარი „სინჰი“ („სინგჰი“), რაც სანსკრიტზე „ლომს“ ნიშნავს და სიქების სიმამაცეს უსვამს ხაზს.

ინდოელი ხალხის ბრიტანეთისგან დამოუკიდებლობისთვის ბრძოლის ეპოქიდან მოყოლებული, სიქები, რომლებიც თავიანთ სარწმუნოებას ეროვნებასთან აიგივებენ, პენჯაბის ინდოეთისგან დამოუკიდებლობისთვის იბრძვიან. სიქი სეპარატისტების ხელით 1984 წელს მოკლული იქნა ინდოეთის პრემიერ-მინისტრი ინდირა განდი.

## რესურსები ინტერნეტში 
* SikhMuseum.com
* Sikh History Web Portal 
* Sikh Philosophy Network An Online Sikh Discussion Forum
* SinghSahib.com ~ a complete portal on Sikhism 
* Sikhs.org


კატეგორია:დჰარმული რელიგიები
კატეგორია:აღმოსავლური კულტურა
კატეგორია:პენჯაბი
კატეგორია:ინდური რელიგიები
კატეგორია:რელიგიები
დრუიდები

**დრუიდები** (გალური druidae, ძველირლანდიური druid) — კელტი ხალხის მსახურები და მგოსნები, რომლებიც ფარული კასტის ტიპზე იყვნენ ორგანიზებულნი და საკმაო სიახლოვეს ამჟღავნებდნენ სამეფო ძალაუფლებასთან.

გალებში დრუიდები გმირული თქმულებებისა და მითოლოგიური პოემების შემნახველნი იყვნენ, რომელთაც ახალგაზრდობას ზეპირად გადასცემდნენ. დრუიდთა სკოლები კუნძულელ კელტებშიც არსებობდა. მიუხედავად ამისა, ირლანდიელებსა და ბრიტებში დრუიდებმა მგოსნების ფუნქცია მალევე დაკარგეს, IV-V საუკუნეებში კი, ქრისტიანობის გავრცელების შემდეგ, ისინი სოფლის ექიმბაშებად იქცნენ. სავსებით დასაშვებია, რომ დრუიდთა ინსტიტუტი კელტებს პირველყოფილი იაფეტური მოსახლეობიდან გადაეცათ.

ახალ დასავლეთ ევროპულ ლიტერატურაში დრუიდის სახე, მეტწილად, რომანტიკული პოეზიის ნიმუშებში გვხვდება როგორც ეროვნული ეგზოტიკისა და ფანტასტიკის მოტივის მქონე. 
შდრ. **ბარდები **

## ეტიმოლოგია 
კლასიკურ ტექსტებში სახელი დრუიდი მხოლოდ მრავლობით რიცხვში გვხვდება **დრუიდები** (ბერძნულად Δρυίδες, ლათინურად druides) drasidae ან drysidae ფორმები ან გადამწერთა შეცდომად უნდა მივიჩნიოთ ან მანუსკრიპტის დაზიანებად. ფორმა „dryadae“ ბერძნული ძირის უნდა იყოს, რაც ხისა და წყლის ნიმფების სახელს **დრიადებს** უკავშირდება. ძველირლანდიურში არის სიტყვა „drui“, რომელიც მრავლობითი რიცხვის „druid“-ის მხოლობითი ფორმაა. სიტყვის წარმომავლობის თაობაზე დიდი ხნის განმავლობაში გაცხარებული კამათი და აზრთა სხვადასხვაობა იყო გამართული, თუმცა ბოლო დროს მეცნიერთა ნაწილი ძველ ავტორებს ესესხება სიტყვის დერივაციას, მაგალითად პლინიუსი ამბობს, რომ სიტყვა დრუიდი ძველბერძნული „drus“-დან მოდის, რაც ორიგინალში მუხას ნიშნავს. სიტყვის მეორე მარცვალს ინდოევროპულ წარმომავლობას უძებნიან ძირიდან „wid“, რაც მსგავსია ზმნისა ცოდნა. ასეთ სიტყვებთან სიახლოვე სავსებით ლოგიკურია, რადგან დრუიდთა დიდი ნაწილი ევროპის მუხნარებში სახლობდა, სადაც საგანმანათლებლო ტაძრები ჰქონდათ აგებული.

## ბიბლიოგრაფია 
*D’Arbois de Jubainville H., Introduction à l’étude de la littérature celtique, tt. I—X, 1883, 1901; 
*Его же, Les druides et les dieux celtiques à forme d’animaux, 1906; 
*Bonwiek I., Irish Druids, 1894; 
*Mac Culloch, The Religion of the Ancient Celts, 1911; 
*Sharp E. A. and Matthay L., ed. Lyra celtica, 1924.

კატეგორია:დრუიდები
კატეგორია:კელტური მითოლოგია
ბარდები

**ბარდი** (კელტური bardos-იდან, შეესიტყვება წინაინდოევროპული gwerh-ს, რაც საქვეყნოდ თქმას, სიმღერით გადმოცემას ნიშნავს. შდრ. სახალხო მთქმელი) იგივეა რაც მგოსანი, სახალხო მთქმელი, მეროჭიკე.

კონკრეტული მნიშვნელობა ქვეყანაზე და ეპოქაზეა დამოკიდებული. კელტი ხალხი ბარდებს მგოსან-მემატიანე დრუიდების ერთ ნაწილს უწოდებდა. XV საუკუნის შუა ხანებიდან სიტყვა ბარდი გელური ენიდან ინგლისურის შოტლანდიურ დიალექტში გადავიდა მოხეტიალე მუსიკოსის აღსანიშნად.

სიტყვა ბარდის არსებობის ახალი ერა ინგლისურ ლიტერატურაში რომანტიზმის ეპოქის დადგომამ განაპირობა. ბარდობის ინსტიტუტს ბევრი ინგლისელი პოეტი უმღერდა, მათ შორის სერ უოლტერ სკოტი. ბარდის ეპითეტი შექსპირსა და ბერნსს აქვთ მინიჭებული.

კატეგორია:შოტლანდიური ლიტერატურა
კატეგორია:ირლანდიური ლიტერატურა
კატეგორია:კელტური კულტურა
სახალხო მთქმელი

**სახალხო მთქმელი** — ხალხური სიტყვიერი საგანძურის ზეპირად გადმომცემი, ხშირად მელექსე-მომღერალი. ხალხური მთქმელის  (სახალხო მთქმელის) ხელობა ძველ საქართველოში თითქმის ყველგან ფართოდ იყო გავრცელებული. ჩვენს დრომდე აღმოსავლეთ მთიანეთში შემორჩა. შეესატყვისება ევროპულ დრუიდებსა და ბარდებს.

## იხილეთ აგრეთვე
*დრუიდები
* ბარდები

კატეგორია:ზეპირსიტყვიერება
ინასარიძეები

**ინასარიძეები** — ფეოდალური საგვარეულო რაჭასა და მესხეთში.

## დახასიათება 
ინასარიძე ეპონიმური ხასიათის ცნობილი ისტორიული და ძველი გვარია. საკუთარი სახელი ინასარი გვხვდება როგორც „ტბეთის სულთა მატიანეში“ ისე აღაპში.

## ისტორია 
ინასარიძეთა საგვარეულო ქართულ ისტორიულ წყაროებში XIII საუკუნიდან გვხვდება. ლაბეჭინის საყდრისადმი შეწირული გლეხი, გაბრიელ ბერმუჯის ძე, საბუთის მიხედვით, შეწირვამდე „ინასარიძისეული“ ყოფილა. ამავე საბუთით, ინასარიძეს სხვა ყმაც ჰყოლია. ამ დროს ინასარიძეები ლეჩხუმში ცხოვრობდნენ და სოციალურადაც აღზევებულნი ჩანან. ქართული სამართლის ძეგლი „გარიგება ჴელმწიფის კარისა“ (XIV ს) გვამცნობს, რომ მეფის მოხელეთა შორის ყოფილა „საწოლის მწიგნობარი“ ინასარიძე.

უკვე XV საუკუნის დასაწყისში, კერძოდ, 1402—1413 წლების ერთ-ერთ საბუთში, რაჭაში ინასარიძეები წარჩინებულ ისტორიულ საგვარეულოდ მოიხსენიება. შედარებით ვრცელ ინფორმაციას გვაწვდის XIV—XV საუკუნეების მიჯნაზე შედგენილი სვანური სამართლის ერთი ძეგლი. იქ სვან აზნაურ ივანე სეტიელთან ერთად „სასარჩელო მოხელის წერილში“ მოწმედ იხსენიება ფურთუხი ინასარიძე.

ერთ-ერთი შეწირულობის წიგნის მიხედვით, ინასარიძეები ყმათა მფლობელები არიან, რომელთაც იმერეთის მეფემ, ბაგრატ II-ემ, ჭაშლათელი (ამჟამად ჭაშლეთი, ლეჩხუმ-იმერეთის საზღვარი) გლეხები ჩამოართვა და ეკლესიას შესწირა.

1654 წელს მღვდელ-მონაზონი ევდემონ ინასარიძე იმერეთის მეფეს რუსეთში გაუგზავნია. ევდემონს თან წაუღია ინასარიძეთა საძვალის, ლაბეჭინის მიქაილ და გაბრიელ მთავარანგელოზთა ეკლესიის კუთვნილი, XIII საუკუნის ხელნაწერი წიგნი „თეოდორე სტოლელის სწავლანი“. ამჟამად წიგნი დაცულია თბილისში, მეცნიერებათა აკადემიის ხელნაწერთა ინსტიტუტში.

XVII საუკუნეში ლეჩხუმის აღმოსავლეთ ნაწილში ინასარიძეთა მონაგებ თუ ნაბოძები ყმა-მამულის მატებასთან ერთად, თანდათან იქმნება ახალი ფეოდალური სამფლობელო **საინასარიძო**, რომელიც ბევრ საბუთში მოიხსენიება. ინასარიძეებს ყმა-მამული ჰქონდათ სოფლებში: დოგიში, ჭაშლეთი, საჩხოური, წუცნა, კრიხი და სხვა. ვახუშტი ბაგრატიონმა ინასარიძეთა გვარი რაჭის თავადთა შორის მოიხსენია.

გვარის არსებობა დადასტურებულია ზემო ქართლშიც (სოფელი ქინძათი), ისინი ჩანან კახეთშიც 1801—1802 წლებში.

## 2008 წლის მონაცემები 
საქართველოში 2382 ინასარიძე ცხოვრობს, ძირითადად რაჭაში, თუმცა გვარს ვხვდებით მესხეთშიც: ახალციხე 714 სული, ასპინძა 166 სული, თბილისი 614 სული.

## ლიტერატურა 
* იაკობ ახუაშვილი, „ქართული გვარ-სახელები“, მასალები ქართული გვარების ისტორიისათვის, ტ. II, თბ. 2005 წ.
* გარიგება ჴელმწიფის კარისა
* ტბეთის სულთა მატიანე

კატეგორია:საქართველოს ფეოდალური საგვარეულოები
კატეგორია:ინასარიძეები
ნორა ჯოუნსი

**ნორა ჯოუნსი** (ინგლ. **Norah Jones**) (დაბადების სახელი **ჯიტალი ნორა ჯოუნს შანკარი**; ) (დ. 30 მარტი, 1979 ბრუკლინი, ნიუ-იორკი) — ამერიკელი მომღერალი, კომპოზიტორი, მუსიკოსი და მსახიობია.

მისი კარიერა 2002 წლის სადებიუტო ალბომის *Come Away with Me* მასიური წარმატებით დაიწყო, რომელიც თანამედროვე პოპ ჟღერადობასთან ერთად, სევდიანი სოულ/ფოლკ/ქანთრი ელფერი დაკრავს. ის 20 მილიონიანი ტირაჟით გაიყიდა მსოფლიოს მასშტაბით და ექვსი გრემის ჯილდო მიიღო და ნორა ჯოუნს "საუკეთესო ახალი არტისტი"-ს წოდება მოუტანა. მისი მეორე ალბომი, *Feels Like Home*, 2004 წელს გამოვიდა და აშშ-ს რელიზი მილიონზე მეტი ასლით გაიყიდა პირველ კვირას. 2007-ში, ჯოუნსმა მესამე ალბომი, *Not Too Late*, გამოუშვა, რომელიც პირველ ადგილზე დებიუტირდა მსოფლიო ჩარტებში. ნორა ჯოუნსი ათწლეულის ერთ-ერთი ყველაზე წარმატებული არტისტია, რომლის ჩანაწერების გაყიდვებიც 39 მილიონს აჭარბებს.

## ბიოგრაფია 
დაბადებულმა ჯიტალი ნორა ჯოუნს შანკარად ატლანტაში, ჯორჯია, მოგვიანებით, 16 წლის ასაკში ოფიციალურად შეცვალა თავისი სახელი ნორა ჯოუნსი-თ. მისი მამა ცნობილი სიტარის მაესტრო რავი შანკარია; ბავშვობა ჯოუნსმა დედასთან, სიუ ჯოუნსთან, ერთად გაატარა, რომელიც ტეხასში, გრეიპვაინის გარეუბან ფორტ უორსში გადავიდა როცა იგი 4 წლის იყო.

## დისკოგრაფია 
* *Come Away with Me* (2002)
* *Feels like Home* (2004)
* *Not Too Late* (2007)
* *The Fall* (2009)
* *Little Broken Hearts* (2012)
* *Day Breaks* (2016)

## რესურსები ინტერნეტში 
*

კატეგორია:ამერიკელი მომღერლები
კატეგორია:დაბადებული 1979
კატეგორია:ამერიკელი ჯაზ-მომღერლები
კატეგორია:დაბადებული 30 მარტი
კატეგორია:ცოცხალი ადამიანები
ჯეიკ ჯილენჰოლი

**ჯეიკობ ბენჯამინ "ჯეიკ" ჯილენჰოლი** (Jacob Benjamin "Jake" Gyllenhaal; დ. 19 დეკემბერი, 1980) — ამერიკელი მსახიობი. რეჟისორ სტივენ ჯილენჰოლისა და სცენარისტ ნაომი ფონერის ვაჟი. მისი უფროსი და, მეგი ჯილენჰოლი, ასევე ცნობილი მსახიობია.

## ბიოგრაფია
ჯილენჰოლი დაიბადა ლოს-ანჯელესში, კალიფორნიაში. ხელოვანი ოჯახის შვილს მსახიობობა თავიდანვე მოსწონდა. სკოლა 1998 წელს დაამთავრა და ამავე წელს, სწავლა კოლუმბიის უნივერსიტეტში განაგრძო. მისი პირველი მნიშვნელოვანი როლი კინოფილმში 2001 წლის საკულტო ჰიტი „დონი დარკო“ იყო, რომელშიც ფსიქოლოგიური პრობლემებით დატვირთული მოზარდის როლი ითამაშა. 2004 წელს დენის ქუეიდთან ერთად ითამაშა ბლოკბასტერში „ზეგ“, რომელშიც კატასტროფული გლობალური გამყინვარების პერიოდში სტუდენტის როლი განასახიერა. 

### კარიერა 
მომავალ მსახიობს ფილმები და როლების თამაში თავიდანვე იზიდავდა. მართალია, მშობლებს არ სურდათ შვილი მსახიობი ყოფილიყო, მაგრამ ჯეიკისთვის ეს პროფესია მიზნად იქცა და მისი პერსონაჟებით მაყურებელს თავი უკვე მეოცე საუკუნის ბოლო წლებში გააცნო. 2000-იანი წლებიდან თანდათან, ფილმებში პირველი ნაბიჯების შემდეგ, ის მთელ მსოფლიოში ცნობილი ჰოლივუდელი მსახიობი გახდა. ფილმებში გამოჩენამ მას გზა თეატრალური სამყაროსკენაც გაუხსნა და 2004 წელს რამდენიმე როლი ლონდონის თეატრშიც ითამაშა. მისი კარიერის განსაკუთრებული აღმავლობა და მსოფლიო მაყურებლისთვის მისი გაცნობა განაპირობა 2005 წელს გადაღებულმა ფილმმა „კუზიანი მთა, რომელშიც მან მთავარ როლი ჰით ლეჯერთან ერთად ითამაშა. ამ ფილმში, რომელმაც ორივე მსახიობს დიდი პოპულარობა მოუტანა, ჯილენჰოლი თამაშობს ჯეკ ტვისტის, გეი კოვბოის როლს. მსახიობისთვის ასევე ძალიან წარმატებული აღმოჩნდა ფილმები: „ზეგ“ (2004), „ტყვეები“ (2013), „ღამის ქვეწარმავალი“ (2014), „ევერესტი“ (2015), „ნგრევა“ (2016) და „სიცოცხლე“ (2017). კარიერის წარმატება მის ფინანსურ მდგომარეობაზეც აისახება, კერძოდ, ჟურნალ *People*-ის თანახმად ჯილენჰოლი ჰოლივუდის მაღალანაზღაურებად მსახიობებს შორის ერთ-ერთი პირველია და მისი საბანკო ანგარიში, 2017 წლის მონაცემებით, 96 მილიონ აშშ დოლარს შეადგენს. 

### პირადი და საჯარო ცხოვრება 
მიუხედავად იმისა, რომ ჯილენჰოლს წლების მანძილზე უამრავი ცნობილი რომანი ჰქონდა, ის ამჟამად თავისუფალია. მსახიობი ყოველთვის კამერების ყურადღების ცენტრშია და მას ცნობილ სახეებთან ერთადაც ხშირად აფიქსირებენ. მას ურთიერთობა ჰქონდა ასევე ჰოლივუდელ მსახიობ კირსტენ დანსტთან  და მომღერალ ტეილორ სვიფტთან. მას თითქმის ყოველთვის ჰყავდა და ჰყავს მეგობარი ქალი, მაგრამ მიუხედავად ამისა, ის დაქორწინებული არასდროს ყოფილა და ჯერჯერობით არც შვილები ჰყავს. ჯილენჰოლი ძირითად დროს პროფესიას უთმობს და ახერხებს, რომ ყოველ წელს ფილმებში მინიმუმ ორ ახალ სახეს ქმნის. პროფესიის გარდა მსახიობი აგრეთვე დაინტერესებულია პოლიტიკითაც. 

## ფილმოგრაფია 
## რესურსები ინტერნეტში 
* 
* 

კატეგორია:დაბადებული 1980
კატეგორია:დაბადებული 19 დეკემბერი
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ინგლისელი ამერიკელები
კატეგორია:მსახიობები ანბანის მიხედვით
კატეგორია:ცოცხალი ადამიანები
Tricky

**ედრიან თოუსი** ( უფრო ცნობილი, როგორც **Tricky** (ტრიკი) დ. 27 იანვარი, 1968)   — ინგლისელი რეპერი და ბრიტანული ტრიპ-ჰოპის ჟანრის მნიშვნელოვანი მუსიკოსი. დიდი წარმატება იქონია მისმა რამდენიმე სოლო-ალბომმა, მათ შორის, Maxinquaye-მ. კარიერის პირველ წლებში სახელი გაითქვა ჯგუფთან Massive Attack თანამშრომლობით.

## დისკოგრაფია 
;სტუდიური ალბომები
**Maxinquaye* (1995) #3 ბრიტანეთი
**Nearly God* (1996) #10 ბრიტანეთი
**Pre-Millennium Tension* (1996) #30 ბრიტანეთი, #140 აშშ
**Angels with Dirty Faces* (1998) #23 ბრიტანეთი, #84 აშშ
**Juxtapose* (1999) #22 ბრიტანეთი, #182 აშშ
**Blowback* (2001) #34 ბრიტანეთი, #138 აშშ
**Vulnerable* (2003) #88 ბრიტანეთი
**Knowle West Boy* (2008) #63 ბრიტანეთი, #147 აშშ
**Mixed Race* (2010) #118 ბრიტანეთი
**False Idols* (2013) #66  ბრიტანეთი
**Adrian Thaws* (2014)

## რესურსები ინტერნეტში
*ოფიციალური საიტი
*

## სქოლიო
კატეგორია:ტრიპ-ჰოპ მუსიკოსები
კატეგორია:ინგლისელი რეპერები
კატეგორია:დაბადებული 27 იანვარი
კატეგორია:დაბადებული 1968
კატეგორია:Massive Attack-ის წევრები
კატეგორია:ცოცხალი ადამიანები